CELEX: E2016P0001
Language: sl
Date: 2016-01-06 00:00:00
Title: Zahtevek za svetovalno mnenje Sodišča Efte, ki ga je vložilo sodišče Oslo tingrett dne 6. januarja 2016 v zadevi Synnøve Finden proti Staten v/Landbruks- og matdepartmentet (Zadeva E-1/16)

12.1.2017   
            
            
               SL
            
            
               Uradni list Evropske unije
            
            
               C 9/38
            
         Zahtevek za svetovalno mnenje Sodišča Efte, ki ga je vložilo sodišče Oslo tingrett dne 6. januarja 2016 v zadevi Synnøve Finden proti Staten v/Landbruks- og matdepartmentet
   (Zadeva E-1/16)
   (2017/C 9/08)
   Okrožno sodišče v Oslu Oslo tingrett je z dopisom z dne 6. januarja 2016 vložilo zahtevek pri Sodišču Efte, ki ga je tajništvo sodišča prejelo dne 18. januarja 2016, za svetovalno mnenje v zadevi Synnøve Finden proti Staten v/Landbruks- og matdepartmentet (država Norveška, ki jo zastopa ministrstvo za kmetijstvo in prehrano) v zvezi z naslednjimi vprašanji glede Pravilnika z dne 29. junija 2007 št. 832 o sistemu izenačevanja cen mleka (v nadaljnjem besedilu: Pravilnik o izenačevanju cen):
   
               1.1
            
            
               Ali je narava ureditve pomoči iz tretjega odstavka oddelka 8 Pravilnika o izenačevanju cen taka, da mora sodišče pri presoji njene zakonitosti upoštevati načela svobode ustanavljanja iz člena 31 Sporazuma EGP?
            
         
               1.2
            
            
               Če mora sodišče upoštevati člen 31 Sporazuma EGP glede zakonitosti tretjega odstavka oddelka 8 Pravilnika o izenačevanju cen, ali člen 31 Sporazuma EGP velja samo, če je v zadevi prisoten čezmejni element?
            
         
               1.3
            
            
               Če mora sodišče upoštevati člen 31 Sporazuma EGP glede zakonitosti tretjega odstavka oddelka 8 Pravilnika o izenačevanju cen, ali člen 31 Sporazuma EGP velja samo za proizvode, ki so običajno imenovani „proizvodi iz Protokola 3“, ali se šteje za pomoč za prevoz, ki se nanaša na vse kategorije proizvodov, tudi če je prevoz omejen na strankine lastne proizvode?
            
         
               2.1
            
            
               Ali je ureditev pomoči iz tretjega odstavka oddelka 8 Pravilnika o izenačevanju cen ureditev, ki zahteva predhodno obvestilo nadzornega organa Efte v skladu s členom 60 Sporazuma EGP?
            
         
               2.2
            
            
               Če ureditev pomoči iz tretjega odstavka oddelka 8 Pravilnika o izenačevanju cen zahteva predhodno obvestilo nadzornega organa Efte v skladu s členom 60, ali to velja samo za proizvode, ko so običajno imenovani „proizvodi iz Protokola 3“, ali se šteje za pomoč za prevoz, ki se nanaša na vse kategorije proizvodov?